། །མཉམ་ཉིད་ཡེ་ཤེས་ངོ་བོ་ཉིད། །སྒྲ་སྙན་བསྟོད་པའི་བྱེ་བྲག་གི །མཆོད་པའི་སྤྲིན་
གྱི་ཆར་ཆེན་པོ། །སྒྲོལ་མ་འཁོར་དང་བཅས་ལ་འབུལ། །བསོད་ནམས་ཡེ་ཤེས་ཚོགས་
རྫོགས་ཤིང་། །ལས་དང་ཡེ་ཤེས་དངོས་གྲུབ་སྩོལ། །ཨོཾ་ཤབྟ་པྲ་ཏིཙྪ་པཱུ་ཛ་ཧོཿ ཨོཾ། འཇིག་
རྟེན་ཁམས་ནི་རབ་འབྱམས་ན། །སངས་རྒྱས་རྣམས་ཀྱིས་བྱིན་བརླབས་ཤིང་། །དྲི་ཡི་ལྷ་
མོ་ཞབས་བསིལ་ཐོག །སོར་རྟོག་ཡེ་ཤེས་ངོ་བོ་ཉིད། །མཆོད་པའི་སྤྲིན་གྱི་ཆར་ཆེན་པོ། །
སྒྲོལ་མ་འཁོར་དང་བཅས་ལ་འབུལ། །བསོད་ནམས་ཡེ་ཤེས་ཚོགས་རྫོགས་ཤིང་། །ལས་
དང་ཡེ་ཤེས་དངོས་གྲུབ་སྩོལ། །ཨོཾ་གྷན་དྷེ་པྲ་ཏིཙྪ་པཱུ་ཛ་ཧོཿ ཨོཾ། འཇིག་རྟེན་ཁམས་ནི་
རབ་འབྱམས་ན། །སངས་རྒྱས་རྣམས་ཀྱིས་བྱིན་བརླབས་ཤིང་། །རོ་ཡི་ལྷ་མོ་ཞལ་ཟས་
ཐོགས། །བྱ་གྲུབ་ཡེ་ཤེས་ངོ་བོ་ཉིད། །མཆོད་པའི་སྤྲིན་གྱི་ཆར་ཆེན་སེར། །སྒྲོལ་མ་འཁོར་དང་
བཅས་པ་འབུལ། །བསོད་ནམས་ཡེ་ཤེས་ཚོགས་རྫོགས་ཤིང་། །ལས་དང་ཡེ་ཤེས་དངོས་
གྲུབ་སྩོལ། །ཨོཾ་རཱ་ས་པྲ་ཏཱིཙྪ་པཱུ་ཛ་ཧོཿ ༀ། འཇིག་རྟེན་ཁམས་ནི་རབ་འབྱམས་ན། །སངས་
རྒྱས་རྣམས་ཀྱིས་བྱིན་བརླབས་ཤིང་། །རེག་བྱའི་ལྷ་མོས་གོས་ཟུང་ཐོགས། །ཆོས་དབྱིངས་ཡེ་
361

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཤེས་ངོ་བོ་ཉིད། །མཆོད་པའི་སྤྲིན་གྱི་ཆར་ཆེན་པོ། །སྒྲོལ་མ་འཁོར་དང་བཅས་ལ་འབུལ། །
བསོད་ནམས་ཡེ་ཤེས་ཚོགས་རྫོགས་ཤིང་། །ལས་དང་ཡེ་ཤེས་དངོས་གྲུབ་སྩོལ། །ཨོཾ་
སྤརྴ་པྲ་ཏཱིཙྪ་པཱུ་ཛ་ཧོ སྨན་གཏོར་རཀྟའི་མཆོད་པ་ནི། ༀ། འཆི་མེད་བདུད་རྩི་ར་སཱ་ཡན། །ཉོན་
མོངས་ཆགས་པའི་རཀྟ་དང༌། །བླང་དོར་གཉིས་མེད་བྷ་ལིང་ཏ། །དགྱེས་མཉམ་
མཆོག་གི་མཆོད་པ་བཞེས། །ༀ་མ་ཧཱ་པཉྩ་ཨ་མྲྀ་ཏ་རཀྟ་བྷ་ལིང་ཏ་པཱུ་ཛ་ཧོཿ དེ་ཁོ་ན་ཉིད་ཀྱི་
མཆོད་པ་ནི། ཧོཿ དག་མཉམ་བདེན་པ་དབྱེར་མེད་ལ། །མཆོད་བྱ་མཆོད་བྱེད་ཀ་ནས་དག །
རང་བྱུང་ཡེ་ཤེས་ཆེན་པོའི་ངང་། །མཉམ་རྫོགས་ཆེན་པོའི་མཆོད་པ་བཞེས། །དྷཱརྨ་དྷརྟུ་
ཛྙཱ་ན་བཛྲ་ས་མ་ཡ་ཧོཿ དེ་ནས་བསྟོད་པ་ནི། ན་མཿསརྦ་ཏ་ཐཱ་ག་ཏ་སམྱཀྶཾ་བྷུདྡྷ་ཡ་ཏེ་ཏྲེ་ཡ་ཏེ་
ཏ་རེ་ཨཻ། སངས་རྒྱས་ཀུན་གྱི་ཡེ་ཤེས་སྐུ། །ཆོས་དབྱིངས་ཡེ་ཤེས་རྣམ་པར་དག །
འཇིགས་པ་བརྒྱད་རྣམས་ཞི་བར་མཛད། །བདེ་གཤེགས་ཡུམ་ལ་ཕྱག་འཚལ་བསྟོད། །
སངས་རྒྱས་ཀུན་གྱི་རྡོ་རྗེའི་ཐུགས། །མེ་ལོང་ཡེ་ཤེས་ངོ་བོ་ཉིད། །ཚེ་སྦྱིན་ཡིད་བཞིན་
འཁོར་ལོ་མ། །རྡོ་རྗེའི་ཡུམ་ལ་ཕྱག་འཚལ་བསྟོད། །སངས་རྒྱས་ཀུན་གྱི་ཡོན་ཏན་
རྫོགས། །མཉམ་ཉིད་ཡེ་ཤེས་ངང་ན་གནས། །ཚོགས་ཆེན་བསོད་ནམས་མཆོག་སྟེར་མ། །
རིན་ཆེན་ཡུམ་ལ་ཕྱག་འཚལ་བསྟོད། །སངས་རྒྱས་ཀུན་གྱི་མི་ཤིགས་གསུང་། །སོར་རྟོག་
ཡེ་ཤེས་ཐམས་ཅད་མཁྱེན། །འཇིག་རྟེན་གསུམ་པོ་དབང་བྱེད་མ། །པདྨའི་ཡུམ་ལ་
ཕྱག་འཚལ་བསྟོད། །སངས་རྒྱས་ཀུན་གྱི་ཕྲིན་ལས་རྫོགས། །བྱ་གྲུབ་ཡེ་ཤེས་ཆགས་
ཐོགས་བྲལ། །སྣ་ཚོགས་ཕྲིན་ལས་མཐར་ཕྱིན་མ། །ལས་ཀྱི་ཡུམ་ལ་ཕྱག་འཚལ་བསྟོད། །
ལྗང་མཛེས་སྤྲིན་གྱི་གུར་གསེབ་ན། །སངས་རྒྱས་མ་ཆགས་པདྨའི་སྤྱན། །གཞོན་ནུ་
མཚན་དང་དཔེ་བྱད་འབར། །སྒྲོལ་མ་ཡུམ་ལ་ཕྱག་འཚལ་བསྟོད། །འབར་བའི་ཕྲེང་བ་
འཁྲུགས་པའི་དབུས། །ཁྲོ་བོའི་ཚོགས་ཆེན་སྤྲོ་ཞིང་སྡུད། །བརྐྱང་བསྐུམ་སྟབས་ཀྱིས་
གདུག་པ་འདུལ། །ཁྲོ་གཉེར་ཅན་ལ་ཕྱག་འཚལ་བསྟོད།། ཨོཾ། འཇིག་རྟེན་གསུམ་ན་
362

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
གྲགས་པ་ཡི། །འབྱུང་པོ་གང་དག་ཇི་སྙེད་པས། །ཞབས་ཀྱི་པདྨོ་ལ་བཏུད་ཅིང་། །འཇིག་
རྟེན་གསུམ་མགོན་ཁྱེད་ལ་བསྟོད། །སེམས་ཅན་ཀུན་ལ་ཕན་བཞེད་མ། །དབང་ཕྱུག་ལྷ་
དང་ལྷ་མིན་དང་། །རིག་སྔགས་འཆང་བའི་ཚོགས་རྣམས་ཀྱིས། །བསྐུར་འོས་མཆོད་
གནས་ཁྱེད་ལ་བསྟོད། །བཀྲ་ཤིས་རྣམ་རྒྱལ་སྐྱེ་དགུའི་བདག །རྒོད་བག་དྲེགས་དང་དྲི་
མ་ཞི། །པདྨའི་སྤྱན་དང་ཞལ་མངའ་བ། །གསུམ་གཙང་གཙང་མར་གྱུར་ལ་བསྟོད། །
ཨུཏྤལ་སྔོན་པོའི་ཟུར་མིག་གིས། །རྟག་ཏུ་འགྲོ་བ་སྐྱོང་མཛད་ཅིང་། །དེ་བཞིན་གཤེགས་
པ་སྲས་བཅས་ཀྱིས། །སྒྲོལ་མའི་མཚན་གྱིས་བསྔགས་ལ་བསྟོད། །གང་ཞིག་མཚན་ཙམ་
དྲན་པས་ཀྱང་། །དེ་ཡི་དོན་ཀུན་འགྲུབ་འགྱུར་ཞིང་། །ཉོན་མོངས་ཀུན་ལས་རྣམ་གྲོལ་
བ༑ ༑སངས་རྒྱས་ཉིད་ཀྱང་ཐོབ་པར་འགྱུར། །དེ་ནས་བསྙེན་པ་བྱ་བ་ནི། ཨཱཿ ཐུགས་ཀར་པད་ཟླ་
ལ་གནས་པའི། །འོད་ཀྱི་འཁོར་ལོ་རྩིབས་བརྒྱད་དབུས། །ཏཱཾ་ལ་རྩ་བའི་སྔགས་ཀྱིས་
བསྐོར། །འོད་ཟེར་འཕྲོས་པས་རྒྱལ་བ་མཆོད། །སེམས་ཅན་དོན་བྱས་འཁོར་འདས་ཀྱི། །
དྭངས་མ་བདག་ལ་ཐིམ་པ་ཡིས། །དུས་མིན་འཆི་བའི་འཇིགས་པ་སེལ། །མཆོག་ཐུན་
དངོས་གྲུབ་ཐོབ་པར་དམིགས། །ཨོཾ་ཏ་རེ་ཏུཏྟཱ་རེ་ཏུ་རེ་ཏཱཾ་མ་མ་ཨཱ་ཡུ་པུཎྱེ་ཛྙཱ་ན་པུཧྰུཾ་ཀུ་རུ་
སྭཱ་ཧཱ། ཞེས་བསྙེན་པའི་རྩ་སྔགས་དང་། ཉེ་བའི་སྔགས་ནི། རྩ་སྔགསཤམ་ལ། ཀུ་རུ་སརྦ་པཱ་པཾ་ཤིནྟཾ་ཀུ་རུ་སྭཱ་ཧཱ།
ཞེས་སྦྱར་ལ་བཟླའོ། །སྒྲུབ་པའི་སྔགས་ཨ་ཨོཾ་ཏཱ་རེ་ཨ། ཨ་ཏུཏྟཱ་རེ་ཨ། ཨ་ཏུ་རེ་ཨ་སྭཱ་ཧཱ། ལས་ལ་སྦྱོར་བ་
སྒྲོལ་མའི་རིག་སྔགས་བྱང་ཆུབ་སེམས་དཔའ་ཆེན་པོ་འཇམ་དཔལ་གྱི་ཐུགས་དམ་དུ་བཟུང་བའི་སྔགས། ཨག་ཁེ།
བག་ཁེ། ན་ཛི་ཏེ། ནཱ་ག་པ་རེ། ན་ཧཱི་ལི། ཛ་ཧི་ལི། ཛ་ཧི་ལི་བ་ཏི་ཙ་ཊཱི་ལ་བ་ཏི་སྭཱ་ཧཱ།
མང་བཟླའོ། །ཕན་ཡོན་ནི། མཚམས་མེད་ལྔ་དང་ཉེ་བ་ལྔ། །སྡང་དང་རྨི་ལམ་ངན་པ་ཞི། །ངན་
སོང་གསུམ་གྱི་སྡུག་བསྔལ་དང་། །མི་ཁོམ་བརྒྱད་དུ་ནམ་ཡང་མིན། །རྟག་ཏུ་ཚེ་རབས་
དྲན་པ་དང་། །དབང་པོ་གསལ་དང་ཡིད་གཞུངས་འགྱུར། །བཟོ་གནས་དག་ལ་མཁས་པ་
ཐོབ། །སྟོབས་དང་གཟི་བརྗིད་ཕུན་སུམ་ཚོགས། །འཇིག་རྟེན་སྐྱོང་བ་ཐམས་ཅད་ཀྱིས། །
ཅི་
363

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
སྲུང་དང་སྐྱོབ་དང་ཕན་བདེ་བྱེད། །གང་དུ་གནས་ཀྱང་བཀྲ་ཤིས་འགྱུར། །ས་མ་ཡ། རྒྱ་རྒྱ་རྒྱ།
ཐུན་མཐར་མཆོད་བསྟོད་དང་། ཚེ་འགུགས་ཀྱང་བྱ། ཡིག་བརྒྱ་བཤགས་སོ། །གསུམ་པ་རྗེས་ཀྱི་བྱ་བ་ལ། ཐུན་མིན་ནང་གི་
མཆོད་པས་མཉེས་པར་བྱེད་པ་ལ། བཟའ་བཏུང་ཚོགས་ཀྱི་ཡོ་བྱད་རྒྱས་པར་བསགས་ཏེ། ཨོཾ། རང་ཉིད་ཐུགས་ལས་
རཾ་ཡཾ་ཁཾ། །འཕྲོས་པས་དངོས་འཛིན་ཞེན་པ་སྦྱངས། །བདེ་སྐྱོང་ཡངས་པའི་སྣོད་ཀྱི་ནང་།
མི་ཁྱི་གླང་ཆེན་རྟ་རྨ་བྱ། །དཀར་རྩི་དམར་རྩི་བདུད་རྩིར་བཅས། །ཡེ་ནས་རིགས་ལྔ་ཡེ་
ཤེས་ལྔ། །གདོད་ནས་དག་པའི་དམ་ཚིག་རྫས། །འདོད་ཡོན་ལྷ་མོའི་སྤྲིན་ཕུང་ཅན། །ངོ་
མཚར་ཟག་མེད་བདུད་རྩིར་གྱུར། ཨོཾ་ཨཱཿཧཱུཾ། ལན་གསུམ། དེ་ནས་ཚོགས་ལ་སྤྱན་འདྲེན་པ་ནི། ༀ། ལོངས་
སྤྱོད་ཆེན་པོའི་དཀྱིལ་འཁོར་ནས། །དེ་བཞིན་གཤེགས་པ་ཐམས་ཅད་ཀྱི། །སྐུ་གསུང་
ཐུགས་ལྡན་རྡོ་རྗེའི་བདག །མ་ལུས་འཕགས་མའི་རྣམ་རོལ་གྱི། །དབྱེར་མེད་རང་བཞིན་
དཀྱིལ་འཁོར་ནས། །ཚོགས་ལ་སྤྱན་འདྲེན་གཤེགས་སུ་གསོལ། །ཨོཾ་ཏཱ་རེ་ཏཱཾ་བཛྲ་ས་མ་
ཡ་ཛ་ཛཿ དང་པོ་ཕུད་ཀྱི་མཆོད་པ་ནི། ༀ། བཟའ་དང་བཅའ་དང་བཏུང་དང་བགོ །ལོངས་སྤྱོད་
ལྔ་དང་ལྡན་པ་ཡི། །སྤྲིན་ཕུང་ཚོགས་ཀྱི་མཆོད་པ་འདིས། །རྒྱལ་བའི་དཀྱིལ་འཁོར་མ་
ལུས་མཉེས། །ཨོཾ་ཏཱ་རེ་ཏཱཾ་ག་ཎ་ཙཀྲ་པཱུ་ཛ་ཧོཿ བར་བཤགས་ནི། ཨོཾ། སྒྲུབ་པ་མཆོག་གི་དམ་
ཚིག་ལས། །གཟུང་འཛིན་སྤྲོས་ལ་འཆོལ་བ་ཡི། །རྣམ་རྟོག་ཞགས་པས་བཅིང་བ་གང་། །
ཉམས་ཤིང་ཆག་པ་མཐོལ་ལོ་བཤགས། །ཡི་གེ་བརྒྱ་པ་བརྗོད་བསྒྲལ་ཞིང་བསྟབ་པ་ནི། སྐད་ཅིག་
གིས་རང་ཉིད་སྒྲོལ་མ་སྐུ་མདོག་ནག་མོ་ཅུང་ཟད་ཁྲོས་པ་དབུ་སྐྲ་དམར་སེར་གྱེན་དུ་
བརྫེས་པ་བཞིན་གཉེར་ཞིང་མཆེ་བའི་མྱུ་གུ་གཙིགས་པ། གཡས་གྲི་གུག་དང་གཡོན་
ཨུཏྤལ་གྱི་སྟེང་བྲམ་ཟེ་མའི་ཐོད་པ་མེ་ཏོག་དམར་པོས་བཀང་བ་འཛིན་པའི་སྐུར་ཝལ་
གྱིས་གསལ་ཏེ། ཨོཾ། འཇིག་རྟེན་འདི་ན་སུ་ཡང་རུང་། །གདུག་ཅིང་གཏུམ་སེམས་འཆང་
བ་རྣམས། །དགུགས་དང་བཅིང་དང་ལྷ་དང་དབྱེ། །རྨོངས་དང་བསད་པའི་ཏིང་འཛིན་
གྱིས། །རྡོ་རྗེའི་མཚོན་གྱིས་བཏབ་བྱས་ཏེ། །རྡུལ་དུ་བརླགས་ནས་ཚོགས་སུ་འབུལ། ༀ་ཏཱ་
364

འཕགས་མ་སྒྲོལ་མའི་སྒྲུབ་ཐབས་དང་ལས་ཚོགས་སྐོར།
རེ་ཏུཏྟཱ་རེ་ཧཱུཾ་སྭཱ་མ་ར་ཡ་ཧ་ཕཊཿ ཞེས་གཏུབས་ནས། ༀ། སྒྱུ་མ་མིག་ཡོར་ལྟ་བུར་ཚུལ། །འཕྲུལ་
དགའི་དཔལ་གྱི་ལོངས་སྤྱོད་ཀྱིས། །བདེ་གཤེགས་རྣམས་ཀྱི་ཡུལ་དུ་སྦྱོར། །སེམས་ནི་
ཐུགས་ཀྱི་སྲས་སུ་སྐྱེད། །ཨ་མུ་ཀ་མ་ཧཱ་མཾ་ས་རཀྟ་ཙིཏྟ་གོ་རོ་ཙ་ན་ལ་ཁ་རཾ་ཁ་ཧི། ཞེས་
བསྟབས་ལ། བསྐང་བཤགས་བཏང་ཞིང་ཚོགས་ལ་རོལ། ལྷག་མ་བྱ་བ་ནི། བྱིན་རླབས་སྤྱི་ལྟར་རམ། ཨ་ཀ་རོས་བརླབས། ༀ།
དཀྱིལ་འཁོར་ཆེན་པོའི་མུ་རན་ལ། །གནས་པའི་མཁའ་འགྲོ་དམ་ཚིག་ཅན། །སླས་དང་
བྱི་མོ་བྲན་མོ་ཚོགས། །ལྷག་མའི་འདོད་ཡོན་དམ་ཚིག་བཞེས། །རྣམ་བཞི་ལས་ཀྱི་ཕྲིན་
ལས་ཀུན། །མ་ཐོགས་མྱུར་དུ་མངོན་དུ་ཕྱུང་། །ས་མ་ཡ་ཨུཥྞི་ཊ་མ་ཧཱ་བྷ་ལིཾ་ཏ་ཁ་ཧི། སྐབས་
འདིར་ཆོས་སྐྱོང་གཏོར་འབུལ་བྱ་ཞིང་ཐུགས་དམ་བསྐུལ་བ་ནི། ཨོཾ། སྣ་ཚོགས་འཇིགས་པའི་ཆུ་གཏེར་
ལས། །ཡིད་ཅན་རྣམས་ནི་བསྒྲལ་མཛད་མ། །ཨུཏྤལ་སྔོན་པོའི་ཁ་དོག་ཅན། །ཁྱེད་ནི་རྡོ་
རྗེ་འཕྲོ་བ་སྟེ། །དེ་ཕྱིར་རྡོ་རྗེ་བདུད་རྩིར་བརྗོད། །རྡོ་རྗེ་འབར་བ་སྟོབས་མོ་ཆེ། །སྒྱུ་
འཕྲུལ་ཐུགས་དུལ་དབྱིངས་ནས་བཞེངས། །ངོ་མཚར་ཆེན་པོ་འདུ་མཛད་ནས། །མ་
རུངས་སྙིགས་མའི་རྒུད་པ་སེལ། །བྱང་ཆུབ་སྒྲུབ་ལ་བར་གཅོད་པའི། །མི་མཐུན་རྐྱེན་
ངན་མཐའ་དག་བཟློག །བཅོལ་པའི་ཕྲིན་ལས་གྲུབ་པར་མཛོད། །ས་མ་ཡ། དེ་ནས་ཆད་མདོ་
བསྒྲགས་པ་ནི། ༀ། སྟག་ཤོད་མཁའ་འགྲོའི་སྨན་ཆུ་ཁར། །ལྷ་གཅིག་རྒྱ་བཟའ་ཀོང་ཇོ་ཡིས། །
རྒྱལ་སྲས་པདྨ་ལས་འབྲེལ་རྩལ། །མངོན་སུམ་རྗེས་སུ་བཟུང་བའི་ཚེ། །སྟག་སྲིན་ཟོར་
གདོང་ལ་སོགས་པ། །མཁའ་འགྲོ་དྲེགས་པ་སྡེ་བརྒྱད་དང་། །མ་མོ་བསྟན་མ་དབང་ཕྱུག་
བཅས། །ཇི་ལྟར་ཁས་བླངས་བྲོ་བོར་བཞིན། །རྒྱན་གྱི་གཏོར་མ་འདི་བཞེས་ལ། །གཡོ་སྒྱུ་
མེད་ཅིང་གུས་ལྡན་པས། །ལས་ཀྱི་དངོས་གྲུབ་སྩལ་དུ་གསོལ། །བྲོ་མནན་ནི། སངས་རྒྱས་
དམ་ཚིག་ཆེན་པོ་ནི། །ཡི་གེ་མ་ཡི་དཀྱིལ་འཁོར་དུ། །ལུ་གུ་རྒྱུད་དུ་བྲོ་བརྡུང་བས། །གཟི་
ཆེན་འབར་བའི་ཏིང་ངེ་འཛིན། །ཡིད་བཞིན་ནམ་མཁའ་གང་བར་གྱུར། །ཝ་སྭ་བྷ་ཡ་
སྟམྦྷ་ཡ་ཧཱ། རྗེས་ཀྱི་བྱ་བར་མཆོད་པ། ཨཱཿ སེམས་ཉིད་ཡིད་བཞིན་འབྱུང་བའི་གཏེར། །ཚོགས་
365

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དྲུག་ཡུལ་གྱི་སྣང་ཆ་ཀུན། །ཀུན་བཟང་མཆོད་སྤྲིན་བླ་ན་མེད། །ནམ་མཁའ་མཛོད་ཀྱི་
འཁོར་ལོར་འབུལ། །བཛྲ་རུ་པ། ཤབྟ། གྷནྟེ། རཱ་ས། སྤངྒེ། དྷརྨ་དྷརྟུ་མ་ཧཱ་པཱུ་ཙ་ཨཱཿཧཱུྃ།
ཞེས་མཆོད་ཅིང་བསྟོད་པ་ནི། ཨཱཿ སྙིང་རྗེ་ཆེན་པོ་ལས་སྤྲུལ་ཞིང་། །བཞད་ཅིང་རབ་དཀར་འཛུམ་
པའི་ཞལ། །འོད་ཟེར་སྤྲིན་གྱི་དཀྱིལ་འཁོར་ན། །བཞུགས་པ་ཡུམ་ལ་ཕྱག་འཚལ་བསྟོད། །
ནོངས་བཤགས་ནི། ཧཱུཾ། འཕགས་པ་སྒྲོལ་མའི་དཀྱིལ་འཁོར་དུ། །མཆོད་རྫས་མ་ཚང་སྒྲུབ་པ་
གཡེལ། །ཏིང་འཛིན་བྱིང་རྨུགས་འཐིབ་ལ་སོགས། །འགལ་འཁྲུལ་ནོངས་པ་བཟོད་
པར་གསོལ། །ཡིག་བརྒྱ་ལན་གསུམ་བརྗོད། དེ་ནས་དངོས་གྲུབ་བླང་བ་ནི། ཨོཾ། མི་གནས་ཐུགས་ཀྱི་
དཀྱིལ་འཁོར་ནས། །རྒྱལ་བ་ཀུན་དང་དབྱེར་མེད་པར། །སྐུ་གསུང་ཐུགས་དང་མཉམ་
སྦྱོར་ཞིང་། །རིག་འཛིན་མཆོག་གི་དངོས་གྲུབ་སྩོལ། །རྩ་སྔགས་དང་། ཀཱ་ཡ་ཝཀྐ་ཙིཏྟ་སརྦ་
སིདྡྷི་ཕ་ལ་ཧཱུཾ། འདིར་ནི་རྟེན་དང་སོགས༴ རྟེན་ལ་རྟེན་བཞུགས་བྱ་ཞིང་། ལྷར་སྣང་བསྡུ་བ་ནི། སྣང་སྲིད་
ལྷ་ཡི་འཁོར་ལོ་ཀུན